OSNOVNA ŠKOLA BISTRA

Poljanica Bistranska

Bistranska 30

10298 Donja Bistra

ŠKOLSKI ODBOR

KLASA: 007-04/22-02/06

URBROJ: 238-30-01-22-2

U Poljanici Bistranskoj, 7. rujna 2022. godine

**ZAPISNIK 13. SJEDNICE ŠKOLSKOG ODBORA**

održane 1. rujna 2022. godine

Prisutni: Ljiljana Popovački Račić, Sandra Škrlin, Božidar Glas, Dražen Blažeković, Josipa Meštrović Špoljar, Antonija Matić, Natalija Dubravec

Ostali prisutni – Eduard Kovačević – ravnatelj, Tea Žlebački - zapisničar

Sjednica je počela u 18 sati.

Predsjednica Školskog odbora pozdravila je sve prisutne, te predložila sljedeći:

D n e v n i r e d

**-**Verifikacija zapisnika s prošle sjednice

1. Izvješće o završetku školske godine 2021./2022. i upisu srednje škole
2. Rješenje o broju učenika i razrednih odjela u školskoj godine 2022./2023.
3. Raspisivanje natječaja za sljedeća radna mjesta:

A ) spremač/ica-na neodređeno, puno radno vrijeme

Spremač/ica- na neodređeno, nepuno radno vrijeme (15 sati tjedno)

B) Domar/ica-na neodređeni, nepuno radno vrijeme (20 sati tjedno)

C) Kuhar/ica-na neodređeno, nepuno radno vrijeme (20 sati tjedno)

4. Obavijest o zasnivanju radnog odnosa stručnog suradnika-KNJIŽNIČARA-neodređeno, puno radno vrijeme-premještaj na drugo radno mjesto

5. Obavijest o zasnivanju radnog odnosa učitelja geografije, neodređeno, puno radno vrijeme-dopuna do pune satnice

6. Raspisivanje javnog poziva za osiguranje učenika od nesretnog događaja

7. Raspisivanje javnog poziva za najam školskog prostora

8. Razno

Ravnatelj Škole predložio je dopunu dnevnog reda:

1. Obavijest o zasnivanju radnog odnosa za učiteljicu iz kemije
2. Odluka po raspisanom natječaju za radno mjesto spremačice škole – zamjena za bolovanje
3. Cijena školske kuhinje
4. Raspisivanje natječaja za prijevoz u kino, kazalište, terenske.

Članovi školskog odbora su prihvatili dopunu dnevnog reda pa je dnevni red sljedeći:

**-**Verifikacija zapisnika s prošle sjednice

1. Izvješće o završetku školske godine 2021./2022. i upisu srednje škole
2. Rješenje o broju učenika i razrednih odjela u školskoj godine 2022./2023.
3. Raspisivanje natječaja za sljedeća radna mjesta:

A ) spremač/ica-na neodređeno, puno radno vrijeme

Spremač/ica- na neodređeno, nepuno radno vrijeme (15 sati tjedno)

B) Domar/ica-na neodređeni, nepuno radno vrijeme (20 sati tjedno)

C) Kuhar/ica-na neodređeno, nepuno radno vrijeme (20 sati tjedno)

4. Obavijest o zasnivanju radnog odnosa stručnog suradnika-KNJIŽNIČARA-neodređeno, puno radno vrijeme-premještaj na drugo radno mjesto

5. Obavijest o zasnivanju radnog odnosa učitelja geografije, neodređeno, puno radno vrijeme-dopuna do pune satnice

6. Raspisivanje javnog poziva za osiguranje učenika od nesretnog događaja

7. Raspisivanje javnog poziva za najam školskog prostora

8. Obavijest o zasnivanju radnog odnosa za učiteljicu iz kemije

9. Odluka po raspisanom natječaju za radno mjesto spremačice škole – zamjena za bolovanje

10. Cijena školske kuhinje

11. Raspisivanje natječaja za prijevoz u kino, kazalište, terenske

12. Razno.

Zapisnik 12. sjednice Školskog odbora jednoglasno je prihvaćen.

Ad.1.

Ravnatelj Škole obavijestio je nazočne članove Školskog odbora da su svi učenici upisani u srednje škole te kako je zadovoljan s uspješno završenom prošlom nastavnom godinom.

Upoznao je nazočne o kadrovskim problemima tokom čitave prošle školske godine, ali usprkos tome postignut je kvalitetan tip obrazovanja i rekao kako se ni jedan oblik nastave ne može usporediti s radom u razredu i kontaktu s roditeljima.

Ad.2.

Dana, 25.7.2022. godine Škola je dobila Odluku o utvrđivanju broja razrednih odjela za školsku godinu 2022./2023. Ravnatelj je naglasio da je to bitno jer smo bili na granici za četiri peta razreda i o tome je ovisilo planiranje čitave nastavne godine. Prema Odluci OŠ Bistra u šk. god. 2022./2023. organizira rad u 32 redovita razredna odjela s 582 učenika. U međuvremenu je bilo još upisa i ispisa učenika, ali po broju učenika ostajemo na razini prošle školske godine što je u odnosu na zadnje tri godine stabilnost, ali još uvijek to nije još ono što bi željeli. Isto tako je napomenuo da je bilo zamolbi roditelja iz područnih škola za upis u matičnu školu, ali nisu odobrene jer se držimo upisnih područja. Nije bilo pitanja.

Ad.3.

Ravnatelj je obavijestio članove Školskog odbora da je škola nakon dugo čekanja konačno dobila suglasnost Ministarstva znanosti i obrazovanja za zapošljavanje spremačica, kuharice i domara.

Prisutni su jednoglasno dali suglasnost za raspisivanje natječaja za radna mjesta:

A ) spremač/ica-na neodređeno, puno radno vrijeme

Spremač/ica- na neodređeno, nepuno radno vrijeme (15 sati tjedno)

B) Domar/ica-na neodređeni, nepuno radno vrijeme (20 sati tjedno)

C) Kuhar/ica-na neodređeno, nepuno radno vrijeme (20 sati tjedno).

Ad.4.

Ravnatelj je obavijestio nazočne da je gospođa Biserka Drapčinski koja je radila na radnom mjestu stručnog suradnika-knjižničara otišla u mirovinu te da je Augustin Knežić, učitelj geografije, podnio zamolbu o premještaju na radno mjesto školskog knjižničara. Knežić je uz diplomski studij povijesti i geografije, završio i diplomski studij informacijske znanosti (bibliotekarstvo) te zadovoljava sve zakonske uvjete za pozitivno rješavanje zamolbe. Prisutni su suglasni.

Ad.5.

S obzirom na premještaj učitelja geografije na radno mjesto knjižničara, učiteljica Đurđa Šobot koja je zaposlena na nepuno radno vrijeme na radnom mjestu učiteljice geografije sada bi dobila dopunu satnice do punog radnog vremena. Prisutni su suglasni.

Ad.6.

Svake godine Škola objavljuje javni poziv za davanje ponuda za osiguranje učenika. Do iduće sjednice će natječaj biti završen pa će Školski odbor odabrati najpovoljnijeg ponuditelja.

Ad.7.

Isto kao i za osiguranje, svake godine Škola objavljuje javni poziv za davanje u zakup školskog prostora u svrhu rekreacije, sportske aktivnosti i slično.

Ad.8.

Ravnatelj je upoznao članove Školskog odbora s time da je učiteljici kemije koja je bila zaposlena na neodređeno nepuno radno vrijeme dopunjena satnica i sada je zaposlena na puno radno vrijeme. U zaduženju joj je dodano razredništvo te time zadovoljava punu satnicu. Objasnio je kako tih učitelja nema puno na tržištu rada i htio bi ih zadržati. Svi su se složili.

Ad.9.

Raspisan je natječaj za radno mjesto spremačice, određeno puno radno vrijeme, zamjena za bolovanje. Javile su se dvije kandidatkinje koje su pristupile razgovoru. Povjerenstvo je predložilo da se zaposli gospođa Jadranka Rožman do povratka radnice Nevenke Bajzec s bolovanja na rad. Jednoglasno je prihvaćeno.

Ad.10.

Cijena školske kuhinje do sad je bila 7 kuna. Ravnatelj se boji da obzirom na porast cijena to neće biti dovoljno da se pokriju troškovi. S jedne strane ne bi htio da se manje djece hrani, ali isto tako Škola ne može ići u gubitak pa predlaže novu cijenu od 9 kuna. Pratit ćemo i korigirati ako će biti potrebe. Školski odbor ukratko je prodiskutirao o tome kako su cijene jako porasle, kako namirnica tako i režija te nas čeka neizvjesna jesen. Ravnatelj je također upoznao nazočne s tim da u novoj nastavnoj godini imamo i djece alergičara kao korisnika školske kuhinje koji svakako imaju pravo na prehranu i ne smiju biti diskriminirani pa će drugi tjedan biti obavljeni razgovori s roditeljima i kuharicama. Jednoglasno je odlučeno da se cijena školske prehrane poveća sa 7 na 9 kuna.

Ad.11.

Ravnatelj je upoznao nazočne s time da treba raspisati pozivni natječaj za prijevoz učenika u kino, kazalište i terensku nastavu. Jednoglasno je prihvaćeno.

Ad.12.

I ove godine zapošljavamo pomoćnike u nastavi za učenike s posebnim potrebama. Trenutno imamo šest pomoćnika u nastavi, s time da jedan radi sa dva djeteta pa će biti potrebno raspisati natječaj za još jednog pomoćnika.

Potrebno je raspisati i natječaj za učitelja/icu prirode i biologije jer je učiteljica Ričko otvorila roditeljski dopust.

Svi su se jednoglasno složili.

Sjednica je završila u 18 sati i 50 minuta.

Zapisničarka: Predsjednica Školskog odbora:   
Tea Žlebački Ljiljana Popovački Račić